MEDDELELSE FRA KOMMISSIONEN

Tilpasning af beregningen af de faste beløb og tvangsbøder, som Kommissionen foreslår Den Europæiske Unions Domstol i traktatbrudssøgsmål, efter Det Forenede Kongeriges udtræden

(2021/C 129/01)

I. INDLEDNING

I henhold til traktaten om Den Europæiske Unions funktionsmåde (TEUF) kan Den Europæiske Unions Domstol (Domstolen), når Kommissionen anlægger en sag mod en medlemsstat ved Domstolen for ikke at have overholdt sine forpligtelser i henhold til traktaterne, pålægge økonomiske sanktioner i to situationer:

a) hvis medlemsstaten ikke har truffet de foranstaltninger, der er nødvendige for at opfylde en tidligere dom afsagt af Domstolen om tilsidesættelse af EU-retten (artikel 260, stk. 2, i TEUF)

b) hvis medlemsstaten ikke har overholdt sin forpligtelse til at meddele gennemførelsesforanstaltninger til et direktiv vedtaget efter en lovgivningsprocedure (artikel 260, stk. 3, i TEUF).

I begge tilfælde kan den sanktion, som Domstolen pålægger, bestå af et fast beløb for at straffe den fortsatte tilsidesættelse (1) og en daglig tvangsbøde for at tilskynde den pågældende medlemsstat til at bringe tilsidesættelsen til ophør hurtigst muligt efter domsafsigelsen (2). Kommissionen foreslår Domstolen beløbet for de økonomiske sanktioner, men Domstolen træffer den endelige afgørelse.

Kommissionens generelle fremgangsmåde ved beregningen af den foreslåede sanktion er veletableret. Siden 1997 (3) og som beskrevet i efterfølgende meddelelser (4) har den anvendt en fremgangsmåde, der både tager hensyn til den pågældende medlemsstats betalingsevne og dens institutionelle vægt. Dette gøres ved at anvende den såkaldte n-faktor (5). Denne n-faktor kombineres med andre faktorer — hhv. tilsidesættelsens karakter og dens varighed — i Kommissionens beregning af de foreslåede sanktioner.

Kommissionen har siden 2019 (6) beregnet n-faktoren på grundlag af to elementer: bruttonationalproduktet (BNP) og antallet af pladser i Europa-Parlamentet, som hver medlemsstat har fået tildelt (7). Kommissionen fastsætter referenceværdien for n-faktoren på grundlag af gennemsnitsværdien af hver af de to elementer, nemlig BNP og antallet af pladser i Europa-Parlamentet (8).

Grundværdierne for beregningen ajourføres årligt for at afspejle den økonomiske udvikling i medlemsstaterne.

I den seneste ajourføring (9) blev BNP for Det Forenede Kongerige stadig medregnet samt det antal pladser i Europa-Parlamentet, som Det Forenede Kongerige havde før udtrædelsen af Unionen. Det skyldes, at Kommissionen i henhold til udtrædelsesaftalen i overgangsperioden stadig kunne anlægge en sag mod Det Forenede Kongerige ved Domstolen i henhold til artikel 260 i TEUF.

Nu hvor overgangsperioden er udløbet, bør de opgørelser, der anvendes til beregningen af økonomiske sanktioner, imidlertid tilpasses. BNP for Det Forenede Kongerige og det antal pladser i Europa-Parlamentet, som hidtil var tildelt Det Forenede Kongerige, er ikke længere relevante og bør ikke indgå i beregningen af de økonomiske sanktioner, som Kommissionen foreslår for de 27 medlemsstater.

Denne tilpasning blev allerede bebudet i Kommissionens meddelelser fra februar 2019 (10) og september 2020 (11).

II. JUSTEREDE N-FAKTORER FOR 2021

Herefter følger de justerede n-faktorer for de enkelte medlemsstater, efter at opgørelserne vedrørende Det Forenede Kongerige er taget ud af beregningen:

Tabel 1

Justeret n-faktor for 2021

2021 n-faktorer Belgien 0,86 Bulgarien 0,28 Tjekkiet 0,59 Danmark 0,57 Tyskland 4,95 Estland 0,12 Irland 0,59 Grækenland 0,54 Spanien 2,33 Frankrig 3,77 Kroatien 0,22 Italien 3,17 Cypern 0,10 Letland 0,13 Litauen 0,20 Luxembourg 0,17 Ungarn 0,47 Malta 0,08 Nederlandene 1,32 Østrig 0,75 Polen 1,43 Portugal 0,57 Rumænien 0,74 Slovenien 0,17 Slovakiet 0,31 Finland 0,50 Sverige 0,86

III. JUSTERINGKOEFFICIENT

1. Justeret minimalt fast beløb

De minimale faste beløb for hver medlemsstat beregnes ved at gange et referencebeløb med n-faktoren og den gennemsnitlige inflation i de 27 medlemsstater (EU-27) i referenceåret. Den stigning af n-faktoren, der følger af Det Forenede Kongeriges udtræden af Unionen (jf. afsnit II), vil således føre til, at Kommissionen foreslår Domstolen højere økonomiske sanktioner (12).

For at undgå at de foreslåede økonomiske sanktioner for medlemsstaterne stiger som en direkte følge af Det Forenede Kongeriges udtræden af Unionen, anvendes der en justeringskoefficient på 0,836 på den formel, der anvendes til beregningen af de minimale faste beløb. Denne justeringskoefficient svarer til en situation, hvor det minimale faste beløb for den medlemsstat, for hvilken n-faktoren stiger mest (Irland), ikke stiger mere, end hvad der normalt ville være tilfældet (dvs. en stigning, der alene kan tilskrives inflationen og udviklingen i BNP, som er beregnet til 4,5 %).

Det nationale minimale faste beløb fastsættes således ud fra følgende formel:

Minimalt fast beløb = referencebeløb × inflation i EU-27 i 2019 × n-faktoren × 0,836

Det nuværende referencebeløb er 2 610 384 EUR. Justeret for inflationen (+ 1,7 %) vil referencebeløbet for 2021 være 2 656 000 EUR.

Tabel 2

Minimale faste beløb i 2021 med en justeringskoefficient på 0,836 (referenceår: 2019)

Minimalt fast beløb i 2020 (tusind EUR) Minimalt fast beløb i 2021 (tusind EUR) Ændring i minimalt fast beløb 2020 => 2021 Belgien 2 088 1 909 – 8,6 % Bulgarien 653 622 – 4,7 % Tjekkiet 1 384 1 310 – 5,3 % Danmark 1 331 1 266 – 4,9 % Tyskland 11 982 10 990 – 8,3 % Estland 261 266 + 1,9 % Irland 1 253 1 310 + 4,5 % Grækenland 1 305 1 199 – 8,1 % Spanien 5 377 5 173 – 3,8 % Frankrig 8 849 8 370 – 5,4 % Kroatien 496 488 – 1,6 % Italien 7 596 7 038 – 7,3 % Cypern 235 222 – 5,5 % Letland 313 289 – 7,7 % Litauen 470 444 – 5,5 % Luxembourg 392 377 – 3,8 % Ungarn 1 122 1 044 – 7,0 % Malta 183 178 – 2,7 % Nederlandene 3 002 2 931 – 2,4 % Østrig 1 749 1 665 – 4,8 % Polen 3 367 3 175 – 5,7 % Portugal 1 384 1 266 – 8,5 % Rumænien 1 723 1 643 – 4,6 % Slovenien 392 377 – 3,8 % Slovakiet 731 688 – 5,9 % Finland 1 175 1 110 – 5,5 % Sverige 2 062 1 909 – 7,4 % EU-gennemsnit – 4,9 %

2. Justeret ensartet grundsats

Den nuværende ensartede grundsats for daglige tvangsbøder (13) er 3 154 EUR (14). Hvis der ikke foretages nogen justering, og der kun tages hensyn til inflationen, vil den ensartede grundsats for daglige tvangsbøder i 2021 være 3 209 EUR.

Efter anvendelse af justeringskoefficienten på 0,836 på denne talstørrelse er den justerede ensartede grundsats for daglige tvangsbøder for 2021 2 683 EUR.

Den nuværende ensartede grundsats for faste beløb (15) er 1 052 EUR (16). Hvis der ikke foretages nogen justering, og der kun tages hensyn til inflationen, vil den ensartede grundsats for faste beløb i 2021 være 1 070 EUR.

Efter anvendelse af justeringskoefficienten på 0,836 på denne talstørrelse er den justerede ensartede grundsats for det faste beløb for 2021 895 EUR.

IV. TILPASNING AF ØKONOMISKE SANKTIONER, DER FORESLÅS OVER FOR DET FORENEDE KONGERIGE

Talstørrelserne i afsnit II gælder kun for medlemsstater.

I henhold til artikel 12, stk. 4, i protokollen om Irland/Nordirland og artikel 12 i protokollen om de baseområder i Cypern, hvorover Det Forenede Kongerige Storbritannien og Nordirland udøver overhøjhed, bevarer Kommissionen og Domstolen de beføjelser, som traktaterne tillægger dem i forbindelse med anvendelse af de dele af EU-retten, som finder anvendelse på Det Forenede Kongerige i henhold til disse protokoller. I henhold til artikel 160 i udtrædelsesaftalen har Domstolen desuden fortsat kompetence vedrørende artikel 258, 260 og 267 i TEUF for så vidt angår fortolkningen og anvendelsen af visse bestemmelser i udtrædelsesaftalens femte del.

Kommissionen har således i henhold til disse bestemmelser også efter den 31. december 2020 mulighed for at anlægge en sag mod Det Forenede Kongerige ved Domstolen med anmodning om pålæg af økonomiske sanktioner.

Hvis Kommissionen skulle finde dette nødvendigt, kan den ikke længere anvende den formel, der hidtil er blevet anvendt til at beregne n-faktoren (17), eftersom Det Forenede Kongerige ikke længere har nogen pladser i Europa-Parlamentet. Derfor skal antallet af pladser i Europa-Parlamentet i formlen vedrørende n-faktoren, som anvendes til beregning af økonomiske sanktioner over for Det Forenede Kongerige, erstattes med en fast koefficient på 2,8, som svarer til andelen af pladser i Europa-Parlamentet, der var tildelt Det Forenede Kongerige i 2018, i forhold til EU-gennemsnittet (18).

Det giver følgende for 2021:

— n-faktoren for Det Forenede Kongerige: 3,70

— minimalt fast beløb for Det Forenede Kongerige: 8 215 000 EUR

V. ANVENDELSE

Kommissionen anvender de ajourførte tal i denne meddelelse i forbindelse med beslutninger om at indbringe sager for Domstolen fra og med datoen for offentliggørelsen af denne meddelelse i Den Europæiske Unions Tidende.

(1) Meddelelse fra Kommissionen — Gennemførelse af EF-traktatens artikel 228 (SEK(2005) 1658), punkt 10.3.

(2) SEK(2005) 1658, punkt 14.

(3) Metode til beregning af tvangsbøder efter artikel 171 i EF-traktaten (EFT C 63 af 28.2.1997, s. 2).

(4) Se navnlig meddelelse fra Kommissionen — Gennemførelse af artikel 260, stk. 3, i TEUF (EUT C 12 af 15.1.2011, s. 1) og meddelelse fra Kommissionen — EU-retten: Bedre resultater gennem bedre anvendelse (EUT C 18 af 19.1.2017, s. 10).

(5) SEK(2005) 1658, punkt 14.

(6) Meddelelse fra Kommissionen — Ændring af beregningsmetoden for de faste beløb og de daglige tvangsbøder, som Kommissionen foreslår Den Europæiske Unions Domstol i traktatbrudssøgsmål, C(2019) 1396 final (EUT C 70 af 25.2.2019, s. 1).

(7) Se artikel 3, stk. 1, i Det Europæiske Råds afgørelse (EU) 2018/937 af 28. juni 2018 om Europa-Parlamentets sammensætning (EUT L 165 I af 2.7.2018, s. 1).

(8) Gennemsnitsværdien beregnes således: n-faktoren er et geometrisk gennemsnit, der beregnes som kvadratroden af produktet af faktorerne, der er baseret på medlemsstaternes BNP samt antallet af pladser i Europa-Parlamentet. Den beregnes ved hjælp af følgende formel: Hvor: BNPn = den pågældende medlemsstats BNP i mio. EUR, BNPgns = gennemsnitligt BNP for samtlige medlemsstater, Pladsn = den pågældende medlemsstats antal pladser i Europa-Parlamentet, Pladsgns = det gennemsnitlige antal pladser i Europa-Parlamentet for samtlige medlemsstater.

(9) Meddelelse fra Kommissionen om ajourføring af oplysninger, der anvendes til beregning af de faste beløb og de tvangsbøder, som Kommissionen foreslår Den Europæiske Unions Domstol i traktatbrudssøgsmål, C(2020) 6043 final (EUT C 301 af 11.9.2020, s. 1).

(10) C(2019) 1396 final.

(11) C(2020) 6043 final.

(12) Uden nogen justering vil de minimale faste beløb for samtlige medlemsstater i gennemsnit stige med 13,7 %. Spændet går fra + 9,4 % (Belgien og Portugal) til + 25,1 % (Irland).

(13) Den daglige tvangsbøde beregnes ved først at gange en ensartet grundsats med faktorerne for tilsidesættelsens karakter og varighed og dernæst med n-faktoren.

(14) C(2020) 6043 final.

(15) Det faste beløb beregnes ved at gange en ensartet grundsats (som er en anden end den, der anvendes ved daglige tvangsbøder) med en faktor for tilsidesættelsens karakter, n-faktoren og det antal dage, som tilsidesættelsen fortsætter (indtil overholdelse eller indtil domsafsigelse).

(16) C(2020)6043 final.

(17) Se fodnote 8.

(18) Særlig formel for beregning af n-faktoren for Det Forenede Kongerige: